Κύπελλο Ελλάδας καλαθοσφαίρισης ανδρών 2024-2025

Το Κύπελλο Ελλάδος Καλαθοσφαίρισης Ανδρών αποτελεί τη σημαντικότερη διοργάνωση καλαθοσφαίρισης στην Ελλάδα που διεξάγεται με σύστημα απλού αποκλεισμού και στην οποία συμμετέχουν ομάδες περισσότερων του ενός αγωνιστικού επιπέδου της πυραμίδας Πρωταθλημάτων της χώρας. Το **Κύπελλο Ελλάδος της αγωνιστικής περιόδου 2024-25** σηματοδότησε την πάροδο 49 ετών από τη έναρξη του θεσμού το Μάιο του 1976, ωστόσο επισήμως αποτελεί την 50η διοργάνωση. Διοργανώτρια αρχή είναι η Ελληνική Ομοσπονδία Καλαθοσφαίρισης. Η αγωνιστική δράση ξεκίνησε στις 11 Σεπτεμβρίου 2024 και ολοκληρωθηκε με τη διεξαγωγή Final-8 το τετραήμερο μεταξύ 12 και 16 Φεβρουαρίου 2025. Ο Παναθηναϊκός κατέκτησε το 21ο κύπελλο της ιστορίας του επικρατώντας του Ολυμπιακού με 79-75. 

## Μορφή
Οι επτά πρώτες ομάδες του πρώτου γύρου της Α1 - Basket League 2024-25, κερδίζουν την αυτόματη πρόκριση στους προημιτελικούς του Κυπέλλου, όπου θα συναντήσουν τον κυπελλούχο των ερασιτεχνικών σωματείων που θα αναδειχθεί μετά απο νοκ αουτ αγώνες ανάμεσα στις ομάδες της Γ', Β' και Α2 εθνικής κατηγορίας, για την δημιουργία του f-8.

Δεν είχαν δικαίωμα συμμετοχής οι 6 ομάδες του πρώτου γύρου της Α1 - Basket League 2025-25 που τερμάτισαν από την 8η θέση και κάτω.

Οι ομάδες ήταν: Μαρούσι, Πανιώνιος, Κολοσσός, Λαύριο, Άρης.

## Α' Φάση

## Β' Φάση
Στη Β' Φάση της διοργάνωσης προκρίθηκαν έξι ομάδες από τη National League 2 και πέντε ομάδες από τη National League 1. Σε αυτές προστέθηκαν και δεκατέσσερις ομάδες από την Elite League, οι οποίες εντάχθηκαν στο σημείο αυτό στην πορεία της διοργάνωσης. Σκοπός της εν λόγω Φάσης, που διεξήχθη σε τρεις αγωνιστικές στα τέλη Σεπτεμβρίου 2024, ήταν η ανάδειξη τεσσάρων διεκδικητών για το UNICEF Trophy της χρονιάς. Ακολουθούν το πρόγραμμα και τα αποτελέσματα της Β' Φάσης αναλυτικά ανά αγωνιστική: 



## Γ' Φάση - UNICEF Trophy Final-4
Η τρίτη Φάση της διοργάνωσης του Κυπέλλου Ελλάδας έλαβε χώρα το διήμερο 27 και 28 Δεκεμβρίου του 2024 υπό τη μορφή Final-4. Φιλοξενήθηκε σε εορταστικό κλίμα στο Κλειστό Γυμναστήριο του Δ.Α.Κ. Γλυφάδας, ενώ το τριήμερο ολοκληρώθηκε στις 29 του μήνα, στον ίδιο χώρο, με το αναβιωμένο All-Star Game Γυναικών.  Όπως και τις προηγούμενες δύο χρονιές, το τουρνουά διοργανώθηκε ως σύμπραξη της Ελληνικής Ομοσπονδίας Καλαθοσφαίρισης με τη UNICEF. Την εν λόγω αγωνιστική χρονιά, λειτούργησε ως βήμα για την ευαισθητοποίηση σχετικά με την επείγουσα ανάγκη να καταπολεμηθεί η βία κατά των παιδιών και να προωθηθούν τα δικαιώματά τους για ασφάλεια και αξιοπρέπεια.

Στο καθαρά αγωνιστικό κομμάτι, στο Final-4 διαγωνίστηκαν τρεις ομάδες της Elite League (Μύκονος, Μεγαρίδα και Παπάγου) και μία της National League 1 (Αιγάλεω). Τον τίτλο του Κυπελλούχου, από κοινού με μία θέση στο Final-8 του Κυπέλλου Ελλάδος, κέρδισε η Μεγαρίδα, υπό την καθοδήγηση του προπονητή Γιώργου Μάνταλου. Στον τελικό υποχρέωσε σε ήττα το ανθεκτικό Αιγάλεω του Αλέξη Παπαδάτου με σκορ 90-69. Πολυτιμότεροι παίκτες για τις ομάδες τους αναδείχθηκαν στη διάρκεια της αναμέτρησης οι Δημήτρης Γερομιχαλός (Μεγαρίδα) και Στάθης Παπαδιονυσίου (Αιγάλεω). Το πρόγραμμα και τα αποτελέσματα του τουρνουά ήταν συγκεντρωτικά τα ακόλουθα: 





## Δ' Φάση - Final-8
Μέρος στην τέταρτη και τελική φάση του Κυπέλλου Ελλάδος ελάβαν οι ομάδες που κατέλαβαν τις θέσεις 1 έως 7 στο τέλος του πρώτου γύρου της Greek Basket League κατά την αγωνιστική περίοδο 2024-2025, καθώς και το σωματείο που κατέκτησε το UNICEF Trophy 2024-2025, ήτοι η Νεανική Εστία Μεγαρίδος.  Η κλήρωση για το Final-8 πραγματοποιήθηκε στις 20 Ιανουαρίου 2025. Έλαβε χώρα στο Κλειστό Γυμναστήριο «Δύο Αοράκια» στο Ηράκλειο Κρήτης, σε συνδιοργάνωση με το Final-4 του Κυπέλλου Γυναικών.  Την τηλεοπτική μετάδοση των αγώνων κάλυψε η ΕΡΤ. 





## Παραπομπές


## Εξωτερικοί σύνδεσμοι

* «Πανόραμα Αποτελεσμάτων Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Πρόγραμμα και Αποτελέσματα Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Κορυφαίοι Σκόρερ Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ρεκόρ Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Α' Φάσης (NL1) Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Α' Φάσης (NL2) Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά B' Φάσης Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Final-4 UNICEF Trophy 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Στατιστικά Final-8 Κυπέλλου Ελλάδος Ανδρών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Κυπέλλου Ελλάδας Ανδρών Αγωνιστικής Περιόδου 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2024. Ανακτήθηκε 31 Ιανουαρίου 2025. 
* «Τροποποιητική Ειδική Προκήρυξη Κυπέλλου Ελλάδας Ανδρών Αγωνιστικής Περιόδου 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης, 23 Ιουλίου 2024. Ανακτήθηκε 31 Ιανουαρίου 2025. 
* «Συμπληρωματική Ειδική Προκήρυξη Κυπέλλου Ελλάδας Ανδρών Αγωνιστικής Περιόδου 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης, 30 Δεκεμβρίου 2024. Ανακτήθηκε 31 Ιανουαρίου 2025. 

2025
Κυπελλο Ελλαδος Ανδρων
Κυπελλο Ελλαδος Ανδρων